
Tee ehitusloa andmine (Kangelaste prospekt L3 // Kangelaste prospekt L4 // Kangelaste põik)  

1. ASJAOLUD JA MENETLUSE KÄIK

24.04.2019 läbivaatamiseks laekus Kangelaste prospekt L3 // Kangelaste prospekt L4 // Kangelaste põik kinnistutel avalikult kasutatava sõidutee laiendamiseks tee ehitusloa taotlus koos tee ehitusprojektiga (linnavalitsuse dokumendiregistris nr 4441/1-16. 
Tee ehitusloa menetluse raames olid linnavalitsuse dokumendiregistri kaudu  kaasatud Narva Linnavalitsuse Arhitektuuri- ja Linnaplaneerimise Ameti ja Linnamajandusameti spetsialistid, kes on  kooskõlastanud või andnud arvamuse tee ehitusprojektile (dok. reg nr. 4441/1-16 ja nr 9154/1-16).
Ehitusprojektis on avastatud puuduseid ning linnavalitsuse dokumendiregistri kaudu ehitusprojekt on mitu korda tagastatud puuduste kõrvaldamiseks.
27.09.2019 kõik kaasatud isikud kooskõlastasid tee ehitusprojekti.
Linnamajandusamet kooskõlastas tingimisi märkustega: 
„1.Ristmikul peab olema paigaldatud liiklusmärk 413 lisateatetahvliga 842. Liiklusmärk 535 ei ole veotranspordi liikluse korraldamiseks piisav.
2.Vormistada kasutusõigus Narva linna omandis olevate kinnistute kasutamiseks.

3.Vormistada kaevetöö- ja vajadusel raieload“.
Arhitektuuri- ja Linnaplaneerimise Amet kooskõlastas eriarvamustega: „Kangelaste prospekt nõuab kompleksset ümbermõtestamist, projekteerimist ja rekonstrueerimist“.
Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 21 tegevusega.

Antud juhul ei kuulu kavandatav tegevus eelpoolnimetatute hulka ning seetõttu eelhinnangut vastavalt KeHJS § 6 lg 23 ei anta.

Projektis esitatud tegevusel ei ole olulist keskkonnamõju.
Ehitusseadustiku § 42 lg 8 kohaselt kui ehitusloa eelnõu kohta on kooskõlastamise või arvamuste avaldamise käigus esitatud märkusi, võtab pädev asutus need asjakohaselt arvesse või põhjendab nende arvestamata jätmist.

Vastavalt märkuste esitajate nõudmisele kõik märkused kantakse haldusaktile „tee ehitusluba“, millel ehitusseadustiku § 61 lg 2 kohaselt on õiguslik tähendus.

Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, tee ehitusloa andmiseks takistusi ei ole.

2. ÕIGUSLIKUD ALUSED

2.1. Ehitusseadustiku § 101 lõike 1 kohaselt tee ehitamiseks esitatakse ehitusteatis kohaliku omavalitsuse üksusele või annab kohaliku omavalitsuse üksus ehitusloa.

2.2. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9  lõike 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.4. Ehitusseadustiku § 42 lg 2 kohaselt pädev asutus otsustab keskkonnamõju hindamise algatamise vajaduse.

2.5. Ehitusseadustiku § 42 lg 3 punktide 5 ja 6 kohaselt ehitusloa kõrvaltingimusena võib     eelkõige sätestada ehitise või ehitamise keerukusest tulenevad lisatingimused ehitamiseks.
3. OTSUS

3.1. Anda tee ehitusluba Kangelaste prospekt L3 // Kangelaste prospekt L4 // Kangelaste põik kinnistutel avalikult kasutatava sõidutee laiendamiseks vastavalt tee ehitusprojektile (töö nr 018063, peaprojekteerija T- Model OÜ).
3.2. Jätta algatamata sõidutee laiendamise keskkonnamõju hindamist.
3.3. Kohustada ehitustööde tellijat täitma kõrvaltingimused, mis on esitatud käesoleva korralduse punktis 1 Linnamajandusameti poolt ning ehitusloal loetletud märkused.
3.4. Linnamajandusametil arvestada esitatud p.1 käesoleva korralduse Arhitektuuri- ja Planeerimise Ameti poolt eriarvamus.
4. RAKENDUSSÄTTED  
4.1. Korraldus jõustub seadusega ettenähtud korras.

4.2.   Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  Korraldust on võimalik vaidlustada Tartu Halduskohtu Jõhvi kohtumajas30 päeva jooksul arvates korralduse teatavakstegemisest.

